
JONIŠKIO RAJONO SAVIVALDYBĖS
TARYBA

SPRENDIMAS
DĖL SUTIKIMO REORGANIZUOTI JONIŠKIO R. ŽAGARĖS LOPŠELĮ-DARŽELĮ „VYŠNIUKAS“

2022 m. kovo 31 d.  Nr. T-50
Joniškis


Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 1 ir 3 dalimis, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4 dalimi, įgyvendindama Joniškio rajono savivaldybės bendrojo ugdymo mokyklų tinklo pertvarkos 2021–2025 metais bendrąjį planą, patvirtintą Joniškio rajono savivaldybės tarybos 2021 m. lapkričio 25 d. sprendimu Nr. T-199 „Dėl Joniškio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“, Joniškio rajono savivaldybės taryba  n u s p r e n d ž i a:
. Sutikti, kad biudžetinė įstaiga Joniškio r. Žagarės lopšelis-darželis „Vyšniukas“ (juridinio asmens kodas – 190551068) iki 2022 m. rugpjūčio 31 d. būtų reorganizuota jungimo būdu – prijungta prie biudžetinės įstaigos Joniškio r. Žagarės gimnazijos. 
. Nustatyti, kad:
. reorganizavimo tikslas – optimizuoti Joniškio rajono savivaldybės biudžetinių švietimo įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir specialistų išteklius;
. reorganizavimo būdas – prijungimo būdu;
. reorganizuojama biudžetinė įstaiga – Joniškio r. Žagarės lopšelis-darželis „Vyšniukas“ (Kęstučio g. 6, Žagarė, Joniškio r., 84325, juridinio asmens kodas – 190551068);  
. reorganizavime dalyvaujanti biudžetinė įstaiga – Joniškio r. Žagarės gimnazija (Kęstučio g. 1, Žagarė, Joniškio r., 84325, juridinio asmens kodas – 190565388);
. po reorganizavimo veiksianti biudžetinė įstaiga – Joniškio r. Žagarės gimnazija,  turinti struktūrinį padalinį – Ikimokyklinio ugdymo skyrių, kuriame vykdomos ikimokyklinio ir priešmokyklinio ugdymo programos;
. po reorganizavimo veiksiančios biudžetinės įstaigos funkcijos bus nustatytos Joniškio rajono savivaldybės biudžetinės įstaigos Joniškio r. Žagarės gimnazijos nuostatuose. Pagrindinė veiklos sritis – švietimas;
. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Joniškio rajono savivaldybės taryba. 
. Įpareigoti Joniškio r. Žagarės lopšelio-darželio „Vyšniukas“ laikinai einančią direktoriaus pareigas Aliną Jasaitienę  ir Joniškio r. Žagarės gimnazijos direktoriaus pavaduotoją, laikinai einančią direktoriaus pareigas, Ritą Milenčienę parengti teisės aktų nustatyta tvarka Joniškio r. Žagarės lopšelio-darželio „Vyšniukas“ ir Joniškio r. Žagarės gimnazijos reorganizavimo sąlygų aprašą ir apie reorganizavimo sąlygų aprašo parengimą paskelbti šių ugdymo įstaigų nuostatuose nurodytuose šaltiniuose  tris kartus ne mažesniais kaip 30 dienų intervalais arba paskelbti vieną kartą ir pranešti raštu visiems šių įstaigų kreditoriams, ir ne vėliau kaip pirmą viešo paskelbimo dieną pateikti reorganizavimo sąlygas Juridinių asmenų registrui.



Savivaldybės meras 								Vitalijus Gailius

